Uvjeti izlaganja obrtnika/poduzetnika na 47. Međunarodnom obrtničkom sajmu Celje, 
[bookmark: _GoBack]10. – 15. 09. 2014.

1. Prijava izlaganja
1. Sudjelovanje na sajmu u organizaciji HOK-a izlagač prijavljuje pismenim putem ispunjavajući Prijavu – ugovor o zakupu izlagačkog prostora
1. HOK će na temelju prispjelih prijava izvršiti raspodjelu zakupljenog prostora za svakog izlagača prema traženoj veličini izlagačke površine
1. HOK po primitku prijave od izlagača može prijavu otkazati u slučaju ako je ukupno zakupljena površina popunjena
1. HOK može otkazati nastup na sajmu ako se ne prijavi dovoljan broj izlagača ili ako prijavljena izlagačka površina bude manja od 50% ukupno planirane izlagačke površine
1. Minimalna izlagačka površina koju izlagač može zakupiti je 2m2, osim ako se radi o izložbenom panou na stijeni, kada je minimalna površina 1m2
1. Izlagač prilikom određivanja potrebne izlagačke površine treba voditi računa o komunikacijskom prostoru, budući da treba osigurati pristup izlošku, kao i prostor za razgovore
1. Izlagač prilikom popunjavanja prijave mora voditi računa o realnoj zakupljenoj površini izlaganja, tj. treba paziti da na izlaganje pošalje količinu robe koja realno zauzima prostor naznačen u prijavi 
2. Izlaganje
1. Izlagač je dužan pridržavati se termina predaje izložaka, kao i preuzimanja izložaka nakon sajma
1. Ako želi, izlagač može robu osigurati na vlastiti trošak, s obzirom na to da Komora ne snosi troškove oštećenja, krađe ili gubitka robe
1. Izlagač odgovara za točnost podatka o eksponatima, a koje je dao za izradu zajedničke dokumentacije za otpremu robe na sajam i sa sajma (vrsta, vrijednost i količina)
1. Izlagač je obavezan zapakirati robu na način da je zaštićena od oštećenja te na pakiranju mora biti naljepnica s podacima o vlasniku robe i upozorenju o načinu rukovanja
1. Izlagač je dužan robu predati za otpremu na sajma s dva popisa robe – jedan primjerak za izvođača, a drugi za sebe
1. Izlagač je obvezan po završetku sajma preuzeti robu te konstatirati stanje
1. Ukoliko izlagač nakon sajma ne preuzme robu prema uputama, utoliko izvođač ni Hrvatska obrtnička komora ne snose odgovornost ni troškove za eventualno nestalu robu
3. Uvjeti plaćanja
1. Izlagač je dužan podmiriti ispostavljeni račun za izlaganje prema stvarno korištenoj površini izlaganja na sajmu, u roku naznačenom na računu; u protivnom će mu se obračunavati zakonska kamata
1. U slučaju da izlagač ima primjedbe u vezi s izlaganjem (veličina prostora, pozicija na štandu, faktura i slično), dužan je najkasnije u roku od 15 dana od primitka fakture za nastup, dostaviti pismenu reklamaciju 
1. Naknadne reklamacije neće se uvažavati
4. Obrtnici s dugovanjima prema komorskom sustavu ne mogu prijaviti nastup dok dugovanja ne podmire


